فيروس كورونه الجديد او فيروس كورونا الشرق الاوسط هوا فيروس تاجى جديد اكتشف فى سنه 2012 فى مدينة جده ف السعوديه . فيروس كورونا الشرق الاوسط كان بيعتبر من اخطر الفيروسات ف العالم ايامها لانو الفيروس ده مالهوش علاج اما ان الجسم يتغلب على المرض واما انه المرض يتغلب على الجسم. فيروس كورونا الشرق الأوسط واحد من عيلة فيروس كبيره معروفه بتأثيرها على الانسان والحيوان و اسمها كورونا ڤيريدى بالانجليزى: Coronaviridae. تم اكتشاف أول فيروس من العيله دى سنه 1960م. الوقايه من الفيروس تتطلب : غسل الايد تجنب لمس العين ، البوء و المناخير لبس الكمامه فى الاماكن العامه ممكن اهتمام بنظافة الجسم تجنب استعمال حاجات المريض الشخصيه زى (مخدات، بطاريات، فرشة اسنان) مصدر السلالة الفيروسية مش معروف لكن فيه احتمالات: ممكن يكون واحد من فيروسات كورونا المعروفه اللى بتصيب الانسان و حصل ليه طفره بنتج عنها السلالة الجديدة اللى ممكن تصيب الكليه. دى خاصيه مش موجوده ف فيروسات كورونا التانيه. ممكن يكون واحد من فيروسات كورونا المعروفه اللى بتصيب الحيوان ف الأصل . نتيجة لاصابة الانسان بيه الفيروس اتكييف و بئا قادر يصيب الكليه بدل من اصابة الجهاز التنفسي بس، ممكن تكون الخفافيش هيا مصدر الفيروس الأساسى و لكن ده مش مؤكد.